钦定古今图书集成/明伦汇编/闺媛典/第049卷 > 陈程妻叶氏
## 钦定古今图书集成/明伦汇编/闺媛典/第049卷 > 陈程妻叶氏

按《处州府志》：叶氏，陈程妻。至正末，兵逼金华，叶与夫
奉舅姑，携子女避兵于风山。未几，处城破，叶度不免，
遂更衣。母曰：“更衣何为？”叶曰：“死耳。”母惊曰：“舅姑与夫
勿论幼子幼女，奚忍弃之？”叶曰：“吾岂不欲同生，祸在
目前，徒取辱耳。有母在，吾瞑目矣。”遂触崖死。